KOMISSION PÄÄTÖS,
tehty 6 päivänä joulukuuta 1996,
yhteisön osallistumisesta tiettyjen suu- ja sorkkataudin torjumiseksi suoritettavien toimenpiteiden rahoitukseen Jugoslavian liittotasavallassa tehdyn päätöksen 96/489/EY kumoamisesta (ETA:n kannalta merkityksellinen teksti) (97/2/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 13 artiklan,
sekä katsoo, että
Jugoslavian liittotasavallan ilmoitettua useista suu- ja sorkkatautitapauksista komission päätöksellä 96/489/EY (3) myönnettiin yhteisön rahoitustukea suu- ja sorkkataudin valvontaan kyseisessä maassa liittyville toimenpiteille,
kyseisiin toimenpiteisiin sisältyi rokotteiden toimittaminen Jugoslavian liittotasavallan viranomaisille samoin kuin rokotuskustannuksiin osallistuminen,
Jugoslavian liittotasavallan viranomaiset ovat toteuttaneet toimenpiteitä taudin hävittämiseksi ja valvomiseksi; näihin toimenpiteisiin kuului näytteenotto taudin esiintymisen varmistamiseksi,
näytteiden tutkimisella maailman viitelaboratoriossa Pirbrightissa Yhdistyneessä kuningaskunnassa ei ole pystytty varmistamaan suu- ja sorkkataudin esiintymistä,
uusista tapauksista ei ole ilmoitettu 2 päivän elokuuta 1996 jälkeen,
Jugoslavian liittotasavallan toimivaltaiset viranomaiset ovat tämän vuoksi päättäneet olla toteuttamatta rokotuskampanjaa,
tämän vuoksi olisi kumottava päätös 96/489/EY, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Kumotaan komission päätös 96/489/EY.
2 artikla
Tämä päätös on osoitettu kaikille jäsenvaltioille.
Tehty Brysselissä 6 päivänä joulukuuta 1996.